सांसारिक पिता एक मर्यादा के बाहर हमारी चिन्‍ता नहीं कर सकता । कोई बड़ी चिन्‍ता उसके आ जाये तो हमारी चिन्‍ता छुट जायेगी पर प्रभु सदैव हमारी चिन्‍ता करते हैं क्‍योंकि प्रभु को कोई बड़ी चिन्‍ता आ ही नहीं सकती । प्रभु चिन्‍ताओं से अतीत हैं, प्रभु विपदाओं से अतीत हैं, प्रभु समस्‍याओं से अतीत हैं । चिन्‍तायें, विपदायें और समस्‍यायें यह सांसारिक जीवों को प्रभावित करती हैं, यह परमपिता को प्रभावित नहीं कर सकती ।